Pamph. — Perge (Aksu) — Hellenistic period — Mon.Ant. 23.1915.59,48 — EA 11.1988.104,5
Region: Asia Minor — Pamphylia

αιδε ετιμη[σαν πολει]ς ασκλη[πι]αδην μυρ[ωνος] περγα[ιον] ιατρον εδοξεν τηι βουληι και τωι δημωι επειδη ασκλ[ηπι]αδης μυρωνος περγαιος πολιτης ημων ευδοξ[ος] και μεταχειριζομενος την ιατρικην τεχνην α[πο]δειξεις μεγαλας πεποιηται της εαυτου ενπειριας δια τε των εν τωι γυμνασιωι ακροασεων πολλα χρη[σι]μα διατεθειται εν αυταις προς υγειαν τοις πολιται[ς] ανηκοντα την τε των καμνοντων επιμελειαν πεποιηται αξιαν εαυτου και των προγονων την τε αναστροφην παρεισχηται ευσχημονα και καλην και στοιχουσαν τωι επιτηδευματι αποδημησας τε πολλα των εις τιμην και δοξαν ανηκοντων περιεποιησατο παρεισχηται τε τας πολεις εκμαρτυρουσας αυτωι δια τε ψηφισματων και δημοσιων επιστολων και περι των γεγενημενων αυτωι παρ αυτοις τιμιων δεδοχθαι επηνησθαι ασκληπιαδην επι τε τουτοις και τηι ευφημιαι αυτου δοθηναι δε αυτωι τουδε του ψηφισματος το αντιγραφον εσφραγισμενον τη δημοσιαι σφραγιδι. ψηφισμα σελευκεων. εδοξεν σελευκεων τηι βουληι και τωι δημωι πρυτανεων γνωμη επειδη ασκληπιαδης μυρωνος ιατρος ανηρ αγαθος ων και ζηλωτης υπαρχων των προς αρε[τ]ην και δοξαν ανηκοντων και προτερον μεν οψωνι[ασ]θεις δραχμας χιλιας εφ ετη πλεονα μεγαλας α[ποδ]ειξεις εποιησατο της εαυτου επιμελειας διαφερουσαν παρασ[χ]ομενος την δια της τεχνης ενπειριαν πλειονας τε των πολιτων και των κατοικουντων εν τηι πολει διατεθεντας επισφαλως διεσω[ισε] τας αρμοζουσας θεραπειας προσαγαγων με[τα πα]σης προθυμιας εν τε τοις κατα την χειρουργ[ιαν πολλα] και παραδοξα αναδεξαμενος θεραπευ[ματα διαδη]λον κατεστησεν την αυτου προκοπ[ην εν τε ταις ακρο]ασεσιν πολλα των προς υγειαν συντε[λουντων διατιθε]μενος και τον εκ τουτων επαινον πε[ριεποιησατο εποι]ειτο δε και την αναστροφην αξιαν τ[ης τε τεχνης και αμ]φοτερων των πολεων αδιαβολον [διατηρων την ενκεχειρισ]μενην αυτωι πιστιν ενεκα της τ[ων αρρωστουντων πολυω]ριας ων ενεκα και της παρα του δη[μου μαρτυριας αξιω]θεις ου μονον ετιμηθη ταις αρμ[οζουσαις τιμαις αλ]λα και πολιτειας ετυχεν αυτο[ς τε και η γυνη αυτου και τα] τεκνα και νυνι δε διαμενων επ[ι της αυτης προαιρεσε]ως και μαλλον υπερτιθεται τοις [προς ημας ευεργετημασιν] εφ οις ο δημος διατηρων το καθ [εαυτον ευχαριστον] οιεται δειν μη απαρασημαντο[ν εασαι την προαιρε]σιν αυτου δεδοχθαι επαιν[εσ]αι τ[ε ασκληπιαδην μυρωνος] και στεφανωσαι εν τωι γυ[μνικωι αγωνι των σελευκει]ων χρυσωι στεφανωι και [εικονι χαλκηι τον δε κη]ρυκα αναγορευσαι οτι σ[ελευκεων ο δημος --] ---.